**Ministru kabineta noteikumu projekta “Grozījumi Ministru kabineta 2014. gada 2. decembra** **noteikumos Nr.748 “Noteikumi par darījumiem ar lauksaimniecības zemi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „[Par zemes privatizāciju lauku apvidos](http://likumi.lv/ta/id/74241-par-zemes-privatizaciju-lauku-apvidos)” [30.1panta](http://likumi.lv/ta/id/74241-par-zemes-privatizaciju-lauku-apvidos#p30.1) piektā daļa un 38. panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2014. gada 2. decembra noteikumos Nr.748 “Noteikumi par darījumiem ar lauksaimniecības zemi” (turpmāk – noteikumu projekts) ir sagatavoti, pamatojoties uz 2017. gada 18. maijā Saeimā pieņemto likumu “Grozījumi likumā “Par zemes privatizāciju lauku apvidos” (turpmāk – likums), kas stājās spēkā 2017. gada 1. jūlijā. Tā kā likums maina tiesisko regulējumu darījumiem ar lauksaimniecības zemi, ir nepieciešams attiecīgi precizēt spēkā esošā Ministru kabineta 2014. gada 2. decembra noteikumu Nr.748 “Noteikumi par darījumiem ar lauksaimniecības zemi” (turpmāk – noteikumi Nr. 748) tiesisko regulējumu.Likums precizē normas, kas nosaka pirmpirkuma tiesības uz lauksaimniecības zemi, deleģējot Ministru kabinetam noteikt kārtību, kādā Latvijas zemes fonda pārvaldītājs un nomnieki īsteno pirmpirkuma tiesības. Ievērojot deleģējumu, ar noteikumu projektu noteikumu Nr. 748 IV nodaļā noteikta jauna pirmpirkuma tiesību īstenošanas kārtība. Pirmpirkuma tiesības secīgi tiek noteiktas zemes nomniekam un Latvijas zemes fonda pārvaldītājam. Ja ir vismaz divi atsavināmās zemes nomnieki, tiem jāvienojas par pirmpirkuma tiesību izmantošanas kārtību, bet, ja viņi vienošanos nepanāk, pirmpirkuma tiesības īsteno zemes nomnieks, kam zemes pirmpirkuma tiesības ir pielīgtas un reģistrētas zemesgrāmatā. Ja šāda nomnieka nav vai vienošanās par pirmpirkuma tiesību izmantošanas kārtību nav panākta, pirmpirkuma tiesības var izlietot Latvijas zemes fonda pārvaldītājs. Likuma regulējums paredz Latvijas zemes fonda pārvaldītājam pirmpirkuma tiesības arī tad, ja nav zemes nomnieku.Noteikumu Nr. 748 14. un 15.punkts nosaka kārtību, kādā sedz novadu pašvaldību komisiju darbības finanšu izdevumus. Minētos izdevumus sedz Vides aizsardzības un reģionālās attīstības ministrija no tai attiecīgajam gadam piešķirtajiem budžeta līdzekļiem līdz 10 tūkstošiem *euro* gadā. Latvijas Pašvaldību savienība 2017. gada 29. augusta atzinumā Nr.0620171539/A1305 norāda, ka nesaskaņo noteikumu projektu, jo uzskata, ka nav atrisināts pašvaldību komisiju finansēšanas jautājums. Ministru kabineta komitejas 2017. gada 14. augusta sēdes “Informatīvais ziņojums “Par priekšlikumiem novadu pašvaldību komisiju darbības finanšu izdevumu atlīdzināšanai”” (prot. Nr.24 1.§) 2.punkts uzdod Zemkopības ministrijai sadarbībā ar Finanšu ministriju sagatavot likumprojektu par grozījumiem likumā "Par zemes privatizāciju lauku apvidos" un, ja nepieciešams, arī likumprojektu par grozījumiem likumā "Par nodokļiem un nodevām", paredzot, ka izdevumus, kas saistīti ar tiesiskuma uzraudzību darījumos ar lauksaimniecības zemi, sedz šo darījumu subjekti. Ievērojot Ministru kabineta komitejas doto uzdevumu, Zemkopības ministrija ir sagatavojusi likumprojektu “Grozījumi likumā “Par zemes privatizāciju lauku apvidos” (turpmāk – likumprojekts), kas nosaka valsts nodevas par tiesiskuma uzraudzību darījumos ar lauksaimniecības zemi. Likumprojekta 30.4 pantā noteikts, ka darījuma subjekti, kas minēti likuma “Par zemes privatizāciju lauku apvidos” 28.panta pirmajā daļā, maksā valsts nodevu par atļaujas izsniegšanu lauksaimniecības zemes iegūšanai īpašumā, kā arī par lauksaimniecības zemes nomas līgumu reģistrēšanu pašvaldībā. Valsts nodevas apmēru un samaksas kārtību nosaka Ministru kabinets. Likumprojekts izsludināts Valsts sekretāru 2017.gada 14.septembra sēdē (prot. Nr.36 34.§) VSS-979. Vienlaikus Zemkopības ministrija sagatavoja noteikumu projektu “Noteikumi par valsts nodevu par tiesiskuma uzraudzību darījumos ar lauksaimniecības zemi” (Izsludināts Valsts sekretāru 2017. gada 14. septembra sēdē (prot.Nr.36 35.§), VSS-980), kas paredz noteikt šādas valsts nodevas likmes:– par atļaujas izsniegšanu lauksaimniecības zemes iegūšanai īpašumā – 64,23 *euro;*– par lauksaimniecības zemes nomas līguma reģistrēšanu  – 14,23*euro.*Noteikumi Nr. 748 nosaka kārtību, kādā Latvijas zemes fonda pārvaldītājs iznomā, pērk, pārdod un maina lauksaimniecības zemi, bet neietver atpakaļpirkuma līguma noslēgšanas kārtību.Noteikumu projekts nosaka kārtību, kādā Latvijas zemes fonda pārvaldītājs slēdz atpakaļpirkuma līgumu nosakot, ka, slēdzot nekustamā īpašuma atpakaļpirkuma darījumus ar nomas tiesībām pārdevējam, nekustamā īpašuma iegādes brīdī Latvijas zemes fonda pārvaldītājs vienojas ar pārdevēju par darījuma atpakaļpirkuma cenu un zemes nomas maksu. Atpakaļpirkuma cena tiek noteikta kā īpašuma tirgus vērtība pirkuma brīdī, kas nepārsniedz vidējo tirgus cenu attiecīgajā pagastā salīdzināmu īpašumu pirkuma darījumiem pēdējo divu gadu laikā. Pirkuma cena nosakāma zemāka nekā atpakaļpirkuma cena, lai nosegtu ar atpakaļpirkuma darījumu saistītos riskus un izmaksas. Ar atpakaļpirkuma darījumiem saistītos riskus veido potenciālās lauksaimniecības zemes tirgus cenas izmaiņas un izmaksas īpašuma apsaimniekošanai atpakaļpirkuma līguma saistību neizpildes gadījumā, tostarp, zemes platību nopļaušana, nodokļu nomaksa. Īpašuma tirgus vērtību pirkuma brīdī nosaka Attīstības finanšu institūcijas “Altum" (turpmāk – AFI “ALTUM”) speciālists saskaņā ar iekšējiem normatīvajiem aktiem, kas regulē lauksaimniecības zemes pirkšanas, pārdošanas, maiņas un nomas kārtību. Izmaksas veido īpašuma novērtēšana, Valsts zemes dienesta (turpmāk – VZD) Nekustamā īpašuma valsts kadastra informācijas sistēmas un Zemesgrāmatas datu bāzes datu pieprasīšana, valsts kancelejas nodevas, notāra, līgumu un nostiprinājuma lūgumu sagatavošana un tml. izmaksas..Likuma 38. panta ceturtajā daļā noteikts, ka lauksaimniecībā izmantojamā zeme, kuru iegādājas Latvijas zemes fonda pārvaldītājs ar atpakaļpirkuma līgumu, tiek iznomāta pārdevējam uz pieciem gadiem. Noteikumu projektā noteikts, ka Latvijas zemes fonda pārvaldītājs par lauksaimniecībā izmantojamās zemes nomas maksu vienojas ar pārdevēju atpakaļpirkuma līguma noslēgšanas brīdī. Zemes nomas maksu gadā nosaka procentos no pirkuma cenas visam līguma darbības periodam, un tās apmēru gadā apstiprina Latvijas zemes fonda pārvaldītājs saskaņā ar zemes nomas tirgus cenām un aprēķinātiem darījuma riska faktoriem un administratīvajām izmaksām. Piemērojamo nomas maksas apmēru nosaka ne zemāku par vidējo nomas tirgus cenu salīdzināmiem iznomātiem īpašumiem attiecīgajā pagastā vai novadā, iekļaujot nomas cenas aprēķinā nekustamā īpašuma nodokļa gada maksājuma apmēru, pirkšanas darījumam piesaistītā finansējuma gada izmaksas, administratīvās izmaksas līguma nosacījumu izpildes uzraudzībai. Gada nomas maksa nomniekam tiek sadalīta četros vienādos maksājumos un ir maksājama reizi ceturksnī.Nekustamā īpašuma nodokli maksā īpašnieks – Latvijas zemes fonda pārvaldītājs, kā tas izriet no likuma “Par nekustamā īpašuma nodokli” 2. panta pirmās daļas, kurā noteikts, ka nekustamā īpašuma nodokli maksā Latvijas vai ārvalstu fiziskās un juridiskās personas (..), kuru īpašumā vai tiesiskajā valdījumā (..) ir nekustamais īpašums.Latvijas zemes fonda pārvaldītājs ievēro Publiskas personas finanšu līdzekļu un mantas izšķērdēšanas novēršanas likuma pamatprincipus un nodrošina vienlīdzīgu un atklātu attieksmi visos klientu darījumos. Pamatojoties uz Latvijas zemes fonda pārvaldītāja padomes apstiprinātu Latvijas zemes fonda pārvaldītāja darbības stratēģiju, ir izstrādāti iekšējie normatīvie akti, kas regulē lauksaimniecības zemes pirkšanas, pārdošanas, maiņas un nomas kārtību. Iekšējos normatīvajos aktos ir noteikta detalizēta darījumu cenas noteikšanas kārtība, kas ietver ar darījumu saistītās izmaksas (tostarp Latvijas zemes fonda pārvaldītāja administratīvās izmaksas, notāru pakalpojumi, VZD Nekustamā īpašuma valsts kadastra informācijas sistēmas, Zemesgrāmatas un *Lursoft* datubāzu izmaksas, īpašumu apsaimniekošanas izmaksas u.c.) un ieņēmumus. Latvijas zemes fonda pārvaldītāja risku vadībai ir izstrādāta Risku vadības politika, ko koordinē un uzrauga Risku vadības departaments. Darbības procesu uzraudzība un atbilstība akciju sabiedrības AFI “ALTUM” apstiprinātajiem normatīviem ir Iekšējā audita departamenta pārziņā. Latvijas zemes fonda pārvaldītāja dokumentu aprites un uzglabāšanas kārtība noteikta iekšējā normatīvajā aktā “Noteikumi par dokumentu uzskaiti un glabāšanu”. Iepriekšminētā kārtība un procesi nodrošina to, ka kompetentās iestādes jebkurā brīdī var pārbaudīt darījumu tiesiskumu. Latvijas zemes fonda pārvaldītājs saskaņā ar normatīvo aktu prasībām rūpīgi vērtēs, vai pārdevējs nav iekļauts nevēlamo klientu sarakstā, kā arī izvērtēs darījuma partneri – naudas līdzekļu saņēmēju gadījumos, ja tas būs cita persona, nevis pārdevējs. Latvijas zemes fonda pārvaldītājs nevērtēs pārdevēja maksātspēju un kredītsaistības, jo reversās nomas darījums nav aizdevums. Reversās lauksaimniecības zemes nomas darījumos īpašumtiesības uz nekustamo īpašumu no tā iegādes līdz atpakaļpirkuma darījuma īstenošanas brīdim pieder Latvijas zemes fonda pārvaldītājam. Pārdevējam ir tiesības, bet ne obligāts pienākums veikt īpašuma atpakaļpirkumu līgumā noteiktajā termiņā. Latvijas zemes fonda pārvaldītājs neizsniedz aizdevumus. Citi kreditori publiskos reģistros varēs redzēt informāciju par to, ka pārdevējam līdz šim piederējušais lauksaimniecības zemes īpašums ir pārgājis Latvijas zemes fonda pārvaldītāja īpašumā. Ar atpakaļpirkuma līgumu veiktie darījumi sniegs atbalstu esošajām saimniecībām finansiālā sloga samazināšanai un saimnieciskās darbības stabilizēšanai, jo mēdz būt gadījumi, kad lauksaimniecības produkcijas ražotājam ir nepieciešamība pēc papildu finanšu līdzekļiem saimnieciskās darbības stabilizācijai. Risinājumu ar atpakaļpirkuma darījumiem ar nomas tiesībām pārdevējam lauksaimnieciskās darbības veicēji uzskata par ekonomiski veiksmīgu. Likums izslēdz prasības darījumu subjektiem par vienoto platības maksājumu saņemšanu, ieņēmumiem no lauksaimnieciskās ražošanas un lauksaimniecisko izglītību. Ar noteikumu projektu no iesniegumam pievienojamo dokumentu saraksta svītroti lauksaimniecisko izglītību apliecinoši dokumenti, zvērināta revidenta apliecinājumi par personas vai juridiskas personas īpašnieka, kā arī ārvalstu personām sertificēta eksperta vai revidenta izsniegts apliecinājums par personas vai juridiskas personas īpašnieka lauksaimnieciskās ražošanas un kopējiem saimnieciskās darbības ieņēmumiem. Tomēr tas neatbrīvo zemes pircēju – kā fizisku, tā juridisku personu – no prasības, ka nodokļu parādu kopsumma Latvijā vai valstī, kurā atrodas šo personu pastāvīgā dzīvesvieta, nevar pārsniegt 150 *euro*, un tas izriet no likuma “Par zemes privatizāciju lauku apvidos” 28.1 panta pirmās daļas 1.punkta “d” apakšpunkta un 2.punkta “e” apakšpunkta nosacījumiem. Vienlaikus attiecībā uz nerezidentiem – gan fiziskām, gan juridiskām personām – noteikumu 7.3.apakšpunktā saglabāta prasība iesniegt pašvaldības komisijai dokumentu par nodokļu samaksu valstī, kurā tai ir pastāvīgā dzīvesvieta vai kurā tā ir reģistrēta. Savukārt no jauna ir ietverta norma, ka pašvaldības komisijai ir iesniedzama rakstiska vienošanās par pirmpirkuma tiesību izmantošanas kārtību, ja ir divi vai vairāki atsavināmās lauksaimniecības zemes nomnieki, kas nomā atsavināmo lauksaimniecības zemi. Noteikumu projekts precizē normu par iesniegumā ietveramo apliecinājumu par atbilstību likuma “Par zemes privatizāciju lauku apvidos” 28.1panta pirmās daļas 1.punkta “c” apakšpunktam, 2. punkta “b” apakšpunktam un 30.1 panta trešās daļas 3. punktam, nosakot, ka atkarībā no zemes turpmākās izmantošanas mērķa iesniedzējs apliecina zemes izmantošanu lauksaimnieciskajā darbībā vai zemes dzīļu izmantošanai.Likumā noteikts, ka pašvaldības komisija, ja nepieciešams, uzaicina šā likuma [28.1panta](http://likumi.lv/doc.php?id=74241#p28.1) pirmās daļas 1. un 2. punktā minētās personas valsts valodā prezentēt zemes turpmāku izmantošanu lauksaimnieciskajā darbībā. Atbilstoši likuma regulējumam noteikumu projektā ietverta norma par to, ka pašvaldības komisija, ja nepieciešams, var uz komisijas sēdi uzaicināt zemes pircējus valsts valodā prezentēt zemes turpmāku izmantošanu lauksaimnieciskajā darbībā. Noteikumu projekts precizē pašvaldības komisijas darbības lēmumu pieņemšanā par lauksaimniecības zemes iegūšanu īpašumā, proti, pārbauda nosacījumu izpildi attiecībā uz Savienības pilsoņa reģistrācijas apliecības un dokumenta par valsts valodas zināšanām esamību, ja zemes pircējs ir citu Eiropas Savienības dalībvalstu pilsonis, Eiropas Ekonomikas zonas valstu vai Šveices Konfederācijas pilsonis. Minētajā gadījumā uzaicinātajam zemes pircējam, ierodoties uz pašvaldības komisijas sēdi, ir jāuzrāda pašvaldības komisijai Savienības pilsoņa reģistrācijas apliecība un dokuments par valsts valodas zināšanām.Likuma “Par zemes privatizāciju lauku apvidos” [30.2](http://titania.saeima.lv/LIVS12/SaeimaLIVS12.nsf/0/2FCEFE65F32710EAC22580750047E844?OpenDocument#p28.1) panta otrā daļa nosaka, ka pirmpirkuma tiesības var izmantot persona, kura nomā pārdodamo lauksaimniecības zemi un kurai zemes pirmpirkuma tiesības ir pielīgtas un reģistrētas zemesgrāmatā. Noteikumu Nr.748 31. punktā noteikts, ka zemes nomnieks vai iznomātājs mēneša laikā pēc zemes nomas līguma noslēgšanas lauksaimniecības zemes nomas līguma atvasinājumu iesniedz tai novada pašvaldībai, kuras administratīvajā teritorijā atrodas nomātā zeme. Savukārt Zemesgrāmatu likuma 135. panta 3.punktā noteikts, ka valsts vienotās datorizētās zemesgrāmatas turētājs regulāri elektroniski paziņo pašvaldībām par katru īres un nomas tiesību nostiprinājuma gadījumu. Lai samazinātu administratīvās procedūras, noteikumu projekts papildina 31. punktu ar normu, ka zemes nomas līguma atvasinājumu neiesniedz pašvaldībai, ja personai, kura nomā pārdodamo lauksaimniecības zemi, zemes pirmpirkuma tiesības ir pielīgtas un reģistrētas zemesgrāmatā. Ja pārdodamā lauksaimniecības zeme ir kopīpašums, zemes pirmpirkuma tiesības ir zemes kopīpašniekam. Likumā noteikts, ka lauksaimniecībā izmantojamā zeme, kuru iegādājas Latvijas Zemes fonda pārvaldītājs ar atpakaļpirkuma līgumu, tiek iznomāta pārdevējam uz pieciem gadiem. Noteikumu Nr. 748 33.3punktā noteikts, ka Latvijas zemes fonda pārvaldītājs informāciju par atsavināmo un iznomājamo lauksaimniecības zemi publicē savā tīmekļa vietnē. Noteikumu projekts izsaka 33.3punktu jaunā redakcijā, nosakot, ka informāciju ievieto par iznomāto lauksaimniecības zemi, par iznomāto lauksaimniecības zemi, kas iegādāta ar atpakaļpirkuma līgumu, tanī skaitā, norādot pirkuma un atpakaļpirkuma cenu, un par atsavināto lauksaimniecības zemi.Noteikumu projekts precizē noteikumu Nr. 748 1. un 2. pielikuma iesnieguma veidlapās ietveramo informāciju.Iesnieguma veidlapās svītrots apliecinājums par tiešo maksājumu saņemšanu, ieņēmumiem no lauksaimnieciskās ražošanas un apliecinājums par lauksaimniecisko izglītību.Likuma pārejas noteikumu 9.punktā noteikts, ka likuma 36.1pants stājas spēkā 2018. gada 1. janvārī. Minētā panta astotā daļa deleģē Ministru kabinetam noteikt iesniedzamos dokumentus, nomas līguma ar izpirkuma tiesībām nosacījumus un tā noslēgšanas un izbeigšanas kārtību. Ar Ministru prezidenta 2017. gada 2. jūnija rezolūcijas Nr. 12/2017-JUR-91 pirmo daļu zemkopības ministram uzdots līdz 2017. gada 1. jūlijam sagatavot un noteiktā kārtībā iesniegt Ministru kabinetā likuma "Par zemes privatizāciju lauku apvidos" 30.1 panta piektās daļas 3. punktā un 38. panta trešajā daļā minēto tiesību aktu projektus, attiecīgi nodrošinot Ministru kabinetam doto uzdevumu izpildi. Savukārt minētās rezolūcijas otrajā daļā zemkopības ministram uzdots līdz 2018. gada 1. janvārim sagatavot un noteiktā kārtībā iesniegt Ministru kabinetā likuma "Par zemes privatizāciju lauku apvidos" 36.1 panta astotajā daļā minētā tiesību akta projektu, attiecīgi nodrošinot Ministru kabinetam dotā uzdevuma izpildi. Ievērojot minēto, likuma “Par zemes privatizāciju lauku apvidos”36.1panta astotās daļas norma tiks izpildīta, sagatavojot jaunu normatīvā akta projektu par lauksaimniecības zemes nomu ar izpirkuma tiesībām un noteiktā kārtībā iesniedzot to Ministru kabinetā. |
| 3. | Projekta izstrādē iesaistītās institūcijas | Zemkopības ministrija un AFI “ALTUM” |
| 4. | Cita informācija | Pirmpirkuma tiesību izmantošanas kārtību gadījumos, kad darījuma objekta sastāvā ir kultūras piemineklis,reglamentē likums "Par kultūras pieminekļu aizsardzību" un saskaņā ar šā likuma 8. panta pirmo daļu izdotie noteikumi par valsts nozīmes kultūras pieminekļu pirmpirkuma tiesību izmantošanas kārtību un termiņiem.Valsts pirmpirkuma tiesības uz zemi aizsargājamās teritorijās nosaka likuma „Par īpaši aizsargājamām dabas teritorijām” 35. pants. Minētā panta otrajā daļā noteikts, ka zemes īpašniekam ir pienākums informēt Dabas aizsardzības pārvaldi par nodomu pārdot sev piederošo zemi aizsargājamā teritorijā, iesniedzot darījuma dokumentu.Pirmpirkuma tiesības gadījumos, kad darījuma objekta sastāvā ir ēka, uz kuru pirmpirkuma tiesības ir pašvaldībai, pašvaldība izmanto saskaņā ar likumu „Par pašvaldībām”. Latvijas zemes fonda pārvaldītājs AFI “ALTUM” ,tostarp, Latvijas zemes fonda pārvaldības jomā, darbojas kā privāto tiesību subjekts. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt  | Noteikumu projekts ietekmēs personas, kas vēlas iegūt īpašumā lauksaimniecības zemi, un pašvaldību komisijas.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums tiešā veidā neietekmē uzņēmējdarbības vidi makrolīmenī. Noteikumu projektā ietvertais regulējums personām, kas vēlas iegūt īpašumā lauksaimniecības zemi, un pašvaldību komisijām maina tiesības un pienākumus. Personām, kas plāno iegūt īpašumā lauksaimniecības zemi, samazinās administratīvais slogs. Minētajām personām iesniegumam pašvaldības komisijai nav nepieciešams pievienot izglītību apliecinošu dokumentu vai zvērināta revidenta apliecinājumu par saimnieciskās darbības ieņēmumiem. Savukārt, ja zemi, ko nomā vairākas personas, pērk viens no nomniekiem, iesniegumam jāpievieno rakstveida vienošanās par pirmpirkuma tiesību izmantošanas kārtību. Pašvaldības komisija, ja nepieciešams, var uzaicināt personu valsts valodā prezentēt zemes turpmāku izmantošanu lauksaimnieciskajā darbībā. Personas, kas ir tiesīgas prezentēt zemes turpmāko izmantošanu, ir noteiktas likuma „Par zemes privatizāciju lauku apvidos” 30.1panta otrajā daļā, proti, pašvaldības komisija, ja nepieciešams, var uzaicināt šā likuma 28.1panta pirmajā daļā minētās personas valsts valodā prezentēt zemes turpmāku izmantošanu lauksaimnieciskajā darbībā. Ja lauksaimniecības zemi vēlas iegūt īpašumā šā likuma 28.1panta pirmās daļas 2. punktā minētās personas, zemes turpmāku izmantošanu lauksaimnieciskajā darbībā prezentē kapitāldaļu īpašnieks vai īpašnieki — fiziskās personas, kuras kopā pārstāv vairāk par pusi no balsstiesīgā kapitāla sabiedrībā, bet 28.1 panta pirmās daļas 2. punkta "d" apakšpunktā minētajā gadījumā — norādītās personas. |
| 3. | Administratīvo izmaksu monetārs novērtējums | Administratīvās izmaksas ārvalstniekiem aprēķinātas ar pieņēmumu, ka pircējiem piekrīt pirmpirkuma tiesības: C = (1 x 7,60 + 1 x 14,23) x (1 x 40) = 873,20 *euro.*Finanšu līdzekļu apmērs f = 14,23 *euro –* valsts nodeva par valsts valodas prasmes pārbaudi.Rakstiskās vienošanās par pirmpirkuma tiesību izmantošanas kārtību apliecinājums: f = 7,60 *euro.* Aprēķinā pieņemts, ka gadā darījumu subjektu skaitsn = 40 (fiziskās personas ārvalstnieki), kas veic vienu darījumu gadā (b = 1).Pieņēmums par ārvalstnieku skaitu pamatojas uz VZD nekustamā īpašuma tirgus pārskatu par to darījumu ar lauksaimniecībā izmantojamo zemi skaitu 2016. gadā, kuros pircējs ir ārvalstnieks.(http://www.vzd.gov.lv/files/nekustama\_ipasuma\_tirgus\_parskats\_22\_12\_2016.pdf).Daļai zemes pircēju samazinās administratīvās izmaksas par notariāli apliecināta izglītības dokumenta kopijas iesniegšanu (par zvērināta revidenta pakalpojumiem). Pašvaldību komisijas laikā no 2015. gada 1. oktobra līdz 2016. gada 1. oktobrim ir administrējušas 4835 darījumus, kas attiecas uz lauksaimniecības zemi. Pieņemot, ka notariāli apliecināta izglītības dokumenta kopiju iesnieguši 10 procenti iesniedzēju: n = 483, administratīvo izmaksu samazinājums C = (483 x 7,60) = 3670,80 *euro.*Administratīvo izmaksu samazinājuma monetārs novērtējums par zvērināta revidenta pakalpojumiem nav nosakāms, jo pakalpojumu apmaksu vispārpieņemtā kārtībā nosaka saskaņā ar revīzijas pakalpojumu līgumu. Administratīvās izmaksas novadu pašvaldību komisijām kopā gadā:C = (40 x 1,39) = 55,60 *euro.*Aprēķinā pieņemts, ka Latvijā gadā vidēji kopā novados var tikt nosūtīti 40 uzaicinājumi ārvalstniekiem prezentēt zemes turpmāku izmantošanu lauksaimnieciskajā darbībā. Ierakstītas vēstules izmaksas f = 1,39 *euro.* |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar**.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām**  |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu no 2017. gada 31. maija ievietota Zemkopības ministrijas tīmekļa vietnē [www.zm.gov.lv](http://www.zm.gov.lv) sabiedriskai apspriešanai. |
| 2. | Sabiedrības līdzdalība projekta izstrādē  | Sabiedriskā apspriešana. |
| 3. | Sabiedrības līdzdalības rezultāti  | Par tīmekļa vietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldību komisijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme un institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Pauniņš 67027228

rihards.paunins@zm.gov.lv